अभिनेत्री काजोल, एक्टर इब्राहिम खान, पृथ्वीराज और जुगल हंसराज वेब सीरीज की करेंगे शूटिंग; सुनील सेठी भी पहुंचे
हिमाचल के मनाली में वेब सीरीज सरजमीं की शूटिंग के लिए फिल्म अभिनेत्री काजोल शुक्रवार को स्पेन रिजॉर्ट पहुंची, जहां होटल स्टाफ ने उनका कुल्लवी परंपरा अनुसार स्वागत किया गया।
हिमाचल के मनाली में वेब सीरीज सरजमीं की शूटिंग के लिए फिल्म अभिनेत्री काजोल शुक्रवार को स्पेन रिजॉर्ट पहुंची, जहां होटल स्टाफ ने उनका कुल्लवी परंपरा अनुसार स्वागत किया गया।
फिल्म सरजमीं की स्टार कास्ट का मनाली पहुंचना शुरू हो गया है। सूत्रों के अनुसार आज आराम के बाद कल से शूटिंग का दौर शुरू होगा।
बॉलीवुड एक्टर सुनील सेठी भी पहुंचे मनाली
वेब सीरीज नंदा देवी की शूटिंग के लिए सुनील शेट्टी भी मनाली पहुंच गए हैं ।आज ताज बड़ागढ़ रिजॉर्ट्स एंड स्पा में पहुंचने पर उनका भी स्वागत हुआ । सुनील शेट्टी कल से वेब सीरीज टीम का हिस्सा बनेंगे और मनाली के आसपास की लोकेशन पर वेब सीरीज नंदा देवी की शूटिंग होगी । फिल्म कोऑर्डिनेटर अनिल कायस्था ने बताया कि इस वेब सीरीज में फिल्म इंडस्ट्रीज के नामी कलाकर हैं जो पहली बार वेब सीरीज में दर्शकों को नजर आएंगे ।
जुगल हंसराज पहुंचे बड़ागढ़ रिजॉर्ट
एक नई वेब सीरीज में अहम भूमिका निभा रहे जुगल हंसराज भी मनाली के बड़ागढ़ रिजॉर्ट्स पहुंच गए हैं। कल रात फिल्म सरजमीं में मुख्य भूमिका निभा रहे सैफ अली खान के बेटे इब्राहिम खान के साथ जुगल हंसराज बड़ागढ़ रिजॉर्ट्स पहुंचे, जहां अवॉर्ड ऑफ एक्सीलेंस विजेता नकुल खुल्लर सहित जनरल मैनेजर निलभ पांडे ने उनका कुल्लवी परंपरा अनुसार कुल्लवी टोपी पहनाकर उनका स्वागत किया ।
साउथ के सुपर स्टार पृथ्वीराज भी पहुंचे
साउथ फिल्म इंडस्ट्री के सुपर स्टार पृथ्वीराज भी मनाली के ताज बड़ागढ़ रिजॉर्ट्स एंड स्पा पहुंचे। उनका भी जोरदार स्वागत किया गया । पृथ्वीराज सरजमीं फिल्म में काजोल के अपोजिट भूमिका निभा रहे हैं। फिल्म के कलाकर अलग अलग होटल्स में रुके हैं काजोल स्पेन रिजॉर्ट व इब्राहिम खान शिरड रिजॉर्ट्स, पृथ्वीराज एंड जुगल हंसराज बड़ागढ़ रिजॉट्स में ठहरे हैं ।
40 दिन चलेगी शूटिंग
मनाली सहित लाहौल की फिजाओं में फिल्म सरजमीं की शूटिंग 40 दिनों तक चलेगी। फिल्म का अधिकतर हिस्सा यहीं फिल्माया जाएगा। फिल्म कोऑर्डिनेट अनिल कायस्था ने बताया कि शूटिंग के लिए लोकेशन फाइनल कर ली गई हैं व कल से शूटिंग का दौर शुरू हो जाएगा ।
मौसम डाल सकता है खलल
25 फरवरी से मौसम विभाग ने हिमाचल के अधिकतर हिस्सों में बारिश का यलो अलर्ट जारी किया है । मौसम खराब होने की स्थिति में शूटिंग में खलल पड़ सकता है । मौसम विभाग के अनुसार निचले क्षेत्रों में बारिश व ऊंचाई वाले क्षेत्रों में बर्फबारी की संभावना जताई गई है ।
ताज बड़ागढ़ रिजॉर्ट्स एंड स्पा आईएचसीएल सेल क्यूटेशन फिल्म हस्तियों सहित राजनीतिज्ञों की पहली पसंद बनता जा रहा है। रिजॉर्ट के मालिक नकुल खुल्लर जो एप्लेंक क्षेत्र में अवॉर्ड ऑफ एक्सीलेंस से नवाजे जा चुके हैं उन्होंने बताया कि कुछ आने वाले समय में कुछ और फिल्मी हस्तियां भी मनाली पहुंचने वाली हैं।
सरजमीं की शूटिंग के लिए सेट तैयार
सरजमीं की शूटिंग कल से शुरू होगी। लोकेशन फाइनल हो चुकी हैं। पतलीकूहल से 5 किलोमीटर दूर रायसन में शूटिंग के सेट तैयार कर दिया गया है। कल सुबह काजोल व इब्राहिम पर फिल्म के सीन फिल्माए जाएंगे।
रायसन में फिल्म शूटिंग यूनिट तैयारियों में जुटी
फिल्म के सेट में बाजार का माहौल दिखाने के लिए दुकानों का निर्माण किया जा रहा है । जहां हेयर ड्रेसर, वर्क शॉप से लेकर ड्राई क्लीनर की दुकानें बनाई जा रही हैं। सेट पर इस वक्त दर्जनों लोग काम पर जुट गए हैं। आज रात यूनिट पूरा सेट तैयार करेगी।
वहीं वेब सीरीज नंदा देवी की शूटिंग के लिए भी 17 मील ब्यास नदी के नजदीक सेट तैयार किया जा रहा है । इस लोकेशन पर सुनील शेट्टी व जुगल हंसराज सहित वेब सीरीज के कलाकारों के सीन फिल्माए जाएंगे।
